**SZAKDOLGOZATRA VONATKOZÓ SZABÁLYOK**

**POLITOLÓGUS HALLGATÓKNAK**

**ELTE ÁJK POLITIKATUDOMÁNYI INTÉZET**

**Kivonat a Hallgatói Követelményrendszerből**

**HKR 77.** § (4) A témaválasztás és a záróvizsga-időszak kezdete között

a) az alapképzés esetén legalább **6 hónapnak**,

b) a mesterképzés és a korábbi rendszerű képzés esetén legalább **12 hónapnak** kell eltelnie.

(…)

237. § (3) A **politológus** képzések hallgatói a minimálisan 2 ív (80.000 betűhely – kb. 40 oldal) terjedelmű szakdolgozatot legkésőbb a záróvizsga-időszak kezdete előtt 1 hónappal kötelesek egy példányban bekötve leadni a Politikatudományi Intézetben.

(…)

(7) A szakdolgozatot minden képzésen egy példányban, hagyományos formában bekötve (fekete műbőr vagy művászon kötésben, a keménytáblán aranyozott SZAKDOLGOZAT felirattal és a hallgató nevének feltüntetésével) kell benyújtani.

(8) A tanszékek – a Jogi Továbbképző Intézet által szervezett továbbképzések esetében a Jogi Továbbképző Intézet – a szakdolgozat benyújtását a fentieken túlmenően elektronikus dokumentum formájában is kérhetik.

**ÁLTALÁNOS FORMAI KÖVETELMÉNYEK**

- **Általános formai** követelmények

- Times New Roman

- sortávolság: 1,5, - betűméret: 12

- jobb margó: 2,5, - bal margó: 3,5 (a kötés miatt)

- egyoldalas nyomtatás

- **Csatolmányok**:

- Eredetiségnyilatkozat: **bele kell kötni** a hallgató nyilatkozatát arról, hogy a dolgozat

önálló szellemi terméke

- Témaválasztó lap: **bekötés nélkül** bele kell rakni a szakdolgozat elejébe.